***ΕΓΓΡΑΦΕΣ ΓΙΑ ΤΟ ΣΧΟΛΙΚΟ ΕΤΟΣ 2024- 2025***

Οι αιτήσεις εγγραφών στα δημόσια Νηπιαγωγεία Γενικής Παιδείας, για το σχολικό έτος **2024-2025** θα πραγματοποιηθούν **από 1 έως 20 Μαρτίου 2024**. Εγγραφές μετά την 20η Μαρτίου θεωρούνται εκπρόθεσμες και χρειάζονται την έγκριση του/της Διευθυντή/ντριας Πρωτοβάθμιας Εκπαίδευσης, όπως τούτο ορίζεται στην παρ. 6 του άρθρου 6 του ΠΔ 79/2017 (Α΄109). Σύμφωνα με το άρθρο 1 της υπ’ αρ. πρωτ. 53128/Δ1/2020/8-5-2020 (Β΄ 1767) ΚΥΑ των Υπουργών Παιδείας και Θρησκευμάτων και Επικρατείας αρμόδιο για θέματα Ψηφιακής Διακυβέρνησης οι αιτήσεις εγγραφών στα δημόσια νηπιαγωγεία γενικής παιδείας γίνονται μέσω της Ενιαίας Ψηφιακής Πύλης της Δημόσιας Διοίκησης (gov. gr) με υποβολή ηλεκτρονικής αίτησης εγγραφής. Την Ηλεκτρονική Αίτηση Εγγραφής υποβάλλουν οι γονείς/κηδεμόνες για το Νηπιαγωγείο που ανήκει το νήπιο-προνήπιο, βάσει της διεύθυνσης κατοικίας τους , σύμφωνα με τα όρια της σχολικής περιφέρειας του Νηπιαγωγείου, μέσω της ηλεκτρονικής πλατφόρμας του Υπουργείου Ψηφιακής Διακυβέρνησης στην ηλεκτρονική διεύθυνση: <https://proti-eggrafi.services.gov.gr/> .

Στο Νηπιαγωγείο εγγράφονται υποχρεωτικά τα νήπια και τα προνήπια που έχουν γεννηθεί τα έτη **2019 και 2020.**

Στα Νηπιαγωγεία, για το σχολικό έτος 2024-2025, θα φοιτήσουν μαθητές/τριες που έχουν συμπληρώσει τη νόμιμη ηλικία εγγραφής, όπως αυτή ορίζεται στις σχετικές διατάξεις του άρθρου 34 του ν. 4704/2020 (Α’ 133). Σύμφωνα με αυτές, στα Νηπιαγωγεία εγγράφονται μαθητές/τριες που την 31η Δεκεμβρίου του έτους εγγραφής συμπληρώνουν την ηλικία των τεσσάρων (4) ετών. Συγκεκριμένα, εγγράφονται στα Νηπιαγωγεία για το σχολικό έτος 2024-25, μαθητές/τριες γεννημένοι/ες το 2020 (προνήπια) . Η εγγραφή των νηπίων στο δεύτερο έτος του Νηπιαγωγείου γίνεται αυτεπάγγελτα.

**ΗΛΕΚΤΡΟΝΙΚΗ ΑΙΤΗΣΗ ΕΓΓΡΑΦΗΣ – ΔΙΚΑΙΟΛΟΓΗΤΙΚΑ ΕΓΓΡΑΦΗΣ**

Σύμφωνα με το άρθρο 2 της υπ’ αρ. πρωτ. 53128/Δ1/2020 (Β΄ 1767) ΚΥΑ , για την εγγραφή του νηπίου/προνηπίου οι γονείς/ κηδεμόνες πρέπει να ακολουθήσουν τα εξής βήματα:

• **Χρήση κωδικών**: Οι γονείς/κηδεμόνες, κατά την είσοδό τους στην Ηλεκτρονική Υπηρεσία «Πρώτη Εγγραφή» της Ενιαίας Ψηφιακής Πύλης (gov.gr) αυθεντικοποιούνται με τη χρήση των κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet).

• **Είσοδος στη σελίδα της εφαρμογής** (<https://proti-eggrafi.services.gov.gr/>) **και επιλογή του Νηπιαγωγείου** στο οποίο ανήκει σύμφωνα με τη διεύθυνση κατοικίας του.

• **Συμπλήρωση στοιχείων επικοινωνίας**: Κατά την είσοδό του στο σύστημα, ο γονέας/κηδεμόνας συμπληρώνει τα στοιχεία ηλεκτρονικού ταχυδρομείου (προαιρετικά) και κινητού τηλεφώνου μέσω του οποίου θα ενημερώνεται για την πορεία της αίτησής του.

Για την υποβολή της αίτησης οι γονείς/κηδεμόνες συμπληρώνουν διαδοχικά τα ακόλουθα:

**α) τα στοιχεία του προνηπίου/ νηπίου για το οποίο αιτούνται την εγγραφή**. Το σύστημα διαλειτουργεί με το Μητρώο Πολιτών και το Πληροφοριακό Σύστημα myschool και παρέχει στους γονείς/κηδεμόνες κατάλογο των τέκνων που είναι εγγεγραμμένα στην οικογενειακή τους μερίδα, τα οποία είναι σε ηλικία εγγραφής στο Νηπιαγωγείο και τα οποία δεν είναι εγγεγραμμένα σε άλλη σχολική μονάδα. Τα στοιχεία των τέκνων είναι συμπληρωμένα και οι γονείς/κηδεμόνες επιλέγουν το/τα τέκνο/α για το/τα οποίο/α επιθυμούν να υποβάλουν αίτηση. Σε περίπτωση ωστόσο που για οποιοδήποτε λόγο ο κατάλογος δεν περιλαμβάνει το τέκνο που επιθυμούν να εγγράψουν, έχουν τη δυνατότητα να εισάγουν μόνοι τους τα στοιχεία του νηπίου/προνηπίου και να τεκμηριώσουν τη σχέση κηδεμονίας, είτε με δικαστική απόφαση επιμέλειας είτε με ιδιωτικό συμφωνητικό ρύθμισης επιμέλειας, με ανάρτηση σχετικού αποδεικτικού σε ψηφιακή μορφή,

**β) τη διεύθυνση μόνιμης κατοικίας τους**, την οποία τεκμηριώνουν αναρτώντας σε ψηφιακή μορφή εγγράφου σχετικό αποδεικτικό, όπως λογαριασμό ΔΕΚΟ, μισθωτήριο συμβόλαιο, ή άλλο δημόσιο πρόσφατο έγγραφο από το οποίο να προκύπτει ρητά η διεύθυνση κατοικίας,

**γ) τα στοιχεία άλλου/ων τέκνου/ων**, που φοιτά/ούν στην ίδια ή σε συστεγαζόμενη σχολική μονάδα, εφόσον υπάρχει/ουν και για το/τα οποίο/α θα χρειαστεί να προσκομίσει Βεβαίωση Φοίτησης από τον/τη Διευθυντή/ντρια της συστεγαζόμενης σχολικής μονάδας.

δ**) εάν επιθυμούν τη φοίτηση του προνηπίου/νηπίου στο Προαιρετικό Ολοήμερο Πρόγραμμα και στο Τμήμα Πρόωρης Υποδοχής.**

**ε) τα στοιχεία των συνοδών** των προνηπίων/νηπίων κατά την προσέλευση και αποχώρησή τους από τη σχολική μονάδα και

**στ) επιλέγουν τη δήλωση**: «Υποβάλλοντας αυτή την αίτηση, αναλαμβάνω την ευθύνη για την ασφαλή προσέλευση και αποχώρηση του νηπίου/προνηπίου».

Πριν την οριστική υποβολή της αίτησης οι γονείς/κηδεμόνες ενημερώνονται από την ηλεκτρονική υπηρεσία «Πρώτη Εγγραφή» της Ενιαίας Ψηφιακής Πύλης(gov.gr) για τα παραστατικά που θα απαιτηθεί να προσκομίσουν κατά την επίσκεψή τους στη σχολική μονάδα.

**ΣΤΟ ΝΗΠΙΑΓΩΓΕΙΟ ΘΑ ΠΡΕΠΕΙ ΝΑ ΠΡΟΣΚΟΜΙΣΤΟΥΝ**

**α) η αίτηση εγγραφής για το Προαιρετικό Ολοήμερο Πρόγραμμα του Νηπιαγωγείου και για το τμήμα πρόωρης υποδοχής**(αν επιθυμείτε),

**β) Ατομικό Δελτίο Υγείας Μαθητή (Α.Δ.Υ.Μ.),**συμπληρώνεται από τον παιδίατρο,

**γ) Βιβλιάριο υγείας** του/της μαθητή/τριας, ή **άλλου στοιχείου**, από το οποίο αποδεικνύεται ότι έγιναν τα εμβόλια που προβλέπονται.

**δ) Γνωμάτευση από ΚΕ.Δ.Α.Σ.Υ.** εφόσον υπάρχει, σε περίπτωση μαθητή/τριας με αναπηρία ή ειδικές εκπαιδευτικές ανάγκες.

Επισημαίνεται ότι η γνωμάτευση αυτή δεν αποτελεί προϋπόθεση εγγραφής του/της μαθητή/τριας στο Νηπιαγωγείο, διευκολύνει όμως την οργάνωση για την υποστήριξη μαθητών με ειδικές εκπαιδευτικές ανάγκες.

**Πριν την τελική υποβολή της αίτησης, απαιτείται η έγγραφη συναίνεση του ετέρου γονέα/κηδεμόνα με υπεύθυνη δήλωση του.**

Μετά την υποβολή της αίτησης, οι γονείς/κηδεμόνες λαμβάνουν ενημερώσεις στο κινητό τηλέφωνο που έχουν δηλώσει κατά την ηλεκτρονική υποβολή της αίτησής τους για την πορεία της. Εφόσον απαιτηθούν διορθώσεις, η αίτησή τους επιστρέφεται από το Νηπιαγωγείο στους γονείς/ κηδεμόνες προκειμένου να γίνουν οι διορθώσεις και να ολοκληρωθεί η υποβολή της μέσω της ηλεκτρονικής υπηρεσίας «Πρώτη Εγγραφή» της Ενιαίας Ψηφιακής Πύλης (gov.gr). Έπειτα από τις σχετικές διορθώσεις, η αίτηση γίνεται αποδεκτή.

Σε περιπτώσεις γονέων/κηδεμόνων που αδυνατούν να κάνουν χρήση της ηλεκτρονικής υπηρεσίας «Πρώτη Εγγραφή» της Ενιαίας Ψηφιακής Πύλης (gov.gr), η αίτηση μπορεί να υποβληθεί με παρουσία στο Νηπιαγωγείο (παρ. 7 του άρθρου 2 της ΚΥΑ 53128/Δ1/2020 (Β΄ 1767). Για τον σκοπό αυτό ο/η Διευθυντής/ντρια - Προϊστάμενος/η του νηπιαγωγείου εισέρχεται στην ηλεκτρονική υπηρεσία «Πρώτη Εγγραφή» της Ενιαίας Ψηφιακής Πύλης (gov.gr) και καταχωρίζει την αίτηση σύμφωνα με τα δικαιολογητικά που του προσκομίζουν οι γονείς/κηδεμόνες.

Ιδιαίτερη προσοχή θα πρέπει να δοθεί στο ότι τα δικαιολογητικά προσκομίζονται στη σχολική μονάδα εντός του χρονικού διαστήματος που ορίζει η Προϊσταμένη του νηπιαγωγείου και αυτό γίνεται μόνο κατόπιν ραντεβού.

**Σημειώνεται ότι η «αποδοχή» της αίτησης δεν συνεπάγεται απαραίτητα φοίτηση του νηπίου στη δηλωθείσα σχολική μονάδα.**

**ΕΓΓΡΑΦΕΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΤΜΗΜΑ ΚΑΙ ΣΤΟ ΤΜΗΜΑ ΠΡΟΩΡΗΣ ΥΠΟΔΟΧΗΣ**

Εγγράφονται οι μαθητές/τριες κατόπιν σχετικής αίτησης–δήλωσης των γονέων/κηδεμόνων τους.

**Προϋποθέσεις συμμετοχής μαθητών /τριών στο Τμήμα Πρόωρης Υποδοχής**

**1.** Στο τμήμα πρόωρης υποδοχής δικαίωμα συμμετοχής έχουν τα προνήπια/νήπια που είναι εγγεγραμμένα και φοιτούν στο Προαιρετικό Ολοήμερο Πρόγραμμα.

**2.** Ο ελάχιστος αριθμός για τη λειτουργία του Τμήματος Πρόωρης Υποδοχής είναι τα πέντε (**5)** προνήπια/νήπια.

**3.** Ο χρόνος προσέλευσης στο συγκεκριμένο τμήμα είναι **7:45-8:00.**

**4.** Η αποχώρηση των μαθητών/τριων του Προαιρετικού Ολοήμερου Προγράμματος πραγματοποιείται στις **16:00** σύμφωνα με το Ωρολόγιο Πρόγραμμα του Ενιαίου Τύπου Ολοήμερου Νηπιαγωγείου.

Πρόωρη αποχώρηση νηπίων/προνηπίων από το νηπιαγωγείο **δεν προβλέπεται.**

**Ώρες επικοινωνίας για πληροφορίες και ραντεβού:**

**Από 1 έως 20 Μαρτίου, 10:30 π.μ.- 11:30 π.μ.**

**Ώρες Εγγραφών : 13:15 μ.μ. – 14:00 μ.μ.**

**Τηλέφωνο: 2109701450**

**Email:** [**mail@11nip-ag-dimitr.att.sch.gr**](mailto:mail@11nip-ag-dimitr.att.sch.gr)

**Ιστολόγιο:** [**https://blogs.sch.gr/11nipagdi/**](https://blogs.sch.gr/11nipagdi/)

**ΟΡΙΑ 11ΟΥ ΝΗΠΙΑΓΩΓΕΙΟΥ ΑΓΙΟΥ ΔΗΜΗΤΡΙΟΥ**

Αγίου Δημητρίου 1 έως 57 (μονά)

Σοφοκλή Βενιζέλου 2 έως 60 (ζυγά) και μονά από 13 έως 27

Θεμιστοκλέους 39 έως 63 (μονά) και 1 έως 38 (μονά -ζυγά)

Τατάκη 25 έως 35 (μονά)

Παπάγου 30 έως 50 (ζυγά)

Πριάμου 2 έως 14 (ζυγά)

Βουλιαγμένης 224Β έως 272Α και 261 έως 325

Κύπρου 21 έως 83 (μονά)

Φαίδωνος 2 έως 64 (ζυγά)

Κυμοθόης 45 έως 63 (μονά)

Λεωνίδου 1 έως 7 (μονά)

**Οδοί που περιλαμβάνονται**

Θουκιδίδου 1 έως 15 και 2 έως 12

Καλλιθέας 30 έως 34 και 33 έως 39

Λυσάνδρου 61 έως 77 και 56 έως 66

Καράμπαμπα 1 έως 65 και 2 έως 66

Ναυάρχου Νοταρά 1- 59 και 2- 62

Θάλειας 1 έως 43 και 2 έως 38

Πατρόκλου 1 έως 15 και 2 έως 14

Ηρακλείου 1 έως 11 και 2 έως 10

Αντιόπης 1 έως 35 και 2 έως 38

Αρμοδίου 1 έως 33 και 2 έως 34

Ευτέρπης 1 έως 11 και 2 έως 10

Φειδίου 1 έως 9 και 2 έως 6

Ηροδότου 1 έως 9 και 2 έως 8

Σμύρνης 1 έως 9 και 2 έως 8

Μπουμπουλίνας 1 έως 14

Κλεάρχου 1 έως 57 και 2 έως 56

Αρχιμήδους 1έως 45 και 2 έως 46

Ηλέκτρας 1 έως 19 και 2 έως 20

Αριστοτέλους 2 έως 30 και 1 έως 19

Τοτόμη (όλη)

Βότση 26 έως 48 και 27 έως 49

Ιφιγένειας (όλη)

Αισχύλου 1 έως 21 και 2 έως 20

Φίλωνος 1 έως 19 και 2 έως 20

Υψηλάντου 1 έως 18 και 2 έως 23

Ομήρου 1 έως 69 και 2 έως 78

Αριστοφάνους 1έως 21 και 2έως 22

Στρατηγού Σινανιώτη (όλη)

Εθνικής Αντιστάσεως 85 έως 161 και 106 έως 174